PRIČA SA ZAPADNE STRANE
POSJED KUPILE STAMBENE VLASTI NEW YORKA ZA ČIŠĆENJE SLAMOVA
LINCOLN CENTER DOM SCENSKIH UMJETNOSTI
Jetsi!
RADOVI TRAJU
JEFTINI LIJEKOVI Doc's LJEKARNIČKI RECEPTI
Hej, hej!
Dođi.
DIJALOZI NA ŠPANJOLSKOM JEZIKU NAMJERNO NISU PREVEDENI.
To! Dođite, dođite!
PORTORIKO
Briši.
Ma to!
Hej!
Hej, ti! Dođi!
Jetsi!
Daj, Baby Johne!
Hej!
U redu, sad se svi razdvojite!
Razdvojite se! Razdvojite se.
U grob me tjerate, šakali.
Čuvaj se, naredniče Krupke. Astma će te jer tako vičeš.
Da pustite Portorikance na miru, Riffe?
Kriste svemogući. A vi, svi skupa.
Sad ste u New Yorku. Za probleme zovite murju.
Ne izigravajte sami murjake.
Pero nazovemo murju, dođete i uhitite nas!
Niste tu kada ti hijueputas upropaštavaju naše dućane i ulice.
Znaš, zbuni me kad kažeš "naše ulice",
jer su ove ulice naše pravom rođenja, amigo.
Jetsi!
Koliko puta ti moram reći, Bernardo? Ne znam spikovski.
Hej, hej!
Dosta je! Dosta je!
Ma daj! Idemo, razlaz!
Isusovih ti suza, Baby Johne.
Tko ti je to učinio s uhom?
Koji te probio?
Tko ti je razbio glavu, hombre?
Na engleskom.
Isti koji ti je probio uho, možda?
Možda. Ne sjećam se.
Shvaćam da ako mi pomognete, možda si uprskate priliku
da se pobijete za ovlast nad ovim rajem na Zemlji.
Jetsi imaju ovlast i to znaš.
Aha, da, ali joj meni, Balkane,
s tim se ne slaže Povjerenstvo New Yorka za čišćenje slamova,
koje je odlučilo srušiti čitavo ovo ždrijelo pakla do osnovne stijene,
a vi mu smetate.
Dobri refleksi, muchacho.
Dakle, ovih dana vam svima slijedi deložiranje.
Morat ćete se tornjati, kako se kaže na španjolskom.
Nećemo se seliti.
Imamo prava.
Prava, a? Gdje su?
Odbij, Bernardo. Ne budi glup.
Jedne večeri, muchacho,
možda me vidiš u borbi.
Jasno, morat ćeš ostaviti pištolj doma, poručniče.
Deložiraj se s mog očevida, Bernardo.
Ku, ku, ku, ku, ku.
Kukavice, kukavice.
Boksač je, a i pjevač.
Pazite vi njega.
Da vas sve strpam u buksu?
Nastavite sa serenadom, pa da...
Naređujem vam razlaz, klaunovi!
Smjesta!
Nadjačani smo, dečki.
Još tisuće dolaze ovamo,
a kada dođu, legu klince kao ludi. Zar nemam pravo?
Kažite mi koji je probio uho Baby Johna, pa da ga maknem iz opticaja.
Surađujte sa mnom. Da vas ne otjeraju s teritorija.
Kažeš da nas tjera Povjerenstvo za čišćenje slamova,
sad su to PR-ovci.
Domisli si priču, poručniče Schrank.
Jako smo podložni dojmu.
Većina bijelaca odraslih u ovom slamu uspela se iz njega.
Irci, Talijani, Židovi.
Danas njihovi potomci stanuju u lijepim kućama
i voze lijepe aute i izlaze s lijepim curama koje biste rado oženili.
Vaši tate ili vaši djedovi ostali su tu,
da piju i napucaju neku ovdašnju trebu koja vas je rodila.
Posljednji ste europeidi kojima ne ide.
Što je banda bez terena, bez teritorija?
Za mjesec-dva ćete saznati,
na korak od kugle za rušenje.
A u ovom neizvjesnom svijetu jedino na što možete računati sam ja.
Tu ću održavati građanski mir do pada zadnje zgrade.
A ako ćete mi praviti nevolje na terenu, Riffe, ruku na srce,
ideš u zatvorsku ćeliju u unutrašnjosti na jako dugo.
Kad izađeš,
ovo će biti sjajna nova četvrt bogataša
u prekrasnim stanovima
s portorikanskim vratarom da tjera smeće poput tebe.
Čekaj!
Imam pitanje za tebe, poručniče.
Koliko si visok bio prije spadanja na ovo?
Dođite, naredniče, u moj auto.
Otkako te poznajem, Riffe, nemaš pameti koju je Bog dao golubu.
Dođite, da vidimo što je učinio.
Dođi.
Pa, imat ćeš ožiljak, kompa moj.
Misliš? -U stilu Frankensteina.
Ne mogu nas otjerati odavde. Tu smo, zar ne?
Američki građani, što ti spikovi nisu!
Njih mogu otjerati, nas ne. -Portorikanci su Amerikanci, neznalice.
Pojedi zelenu bananu!
Portoriko je država, je li? Kako Deez kaže...
Nešto drugo je. -Samo je 48 država, crkotino.
Što bi ti znao?
Što god bili, građani ili koga briga, mi dobro znamo da...
Oni nisu mi.
Gukni, onda, Mačak Felix, što misliš?
Mislim da je krajnje vrijeme za tarapanu.
Za svi uđu, svi izađu, jednom zauvijek, pobjednik za navijek,
pucnjavu u podne kod O. K. Corrala, takvu tarapanu!
Nebesa mi plavih! I vrijeme je!
Sredit ćemo ih kao Egyptian Kingse.
I Emeraldse. -I Bishopse.
U redu, Tony i ja ćemo sjesti s... -Tony?
Da, Tony. -Kakve to veze ima s njim?
Nije stao uz nas otkad je izašao.
Na uvjetnoj je. Mora paziti, to je sve.
Ne može jurcati... -Tony je ostavio Jetse, Riffe.
Nije ostavio Jetse. Kao da je to moguće!
Ne ostavlja se ova obitelj.
Možda prije nije bilo moguće, ali sada, Riffe?
Poručnik ima pravo. Što su Jetsi ako nemamo teritorij?
Tako je! -Da.
Schrank ne raspoznaje dupe od lakta.
Čujte.
Tony i ja smo osnovali Jetse
jer nitko od nas ne bi ni bio tu da nije svih nas.
I svi vi to znate.
Kada si Jet Ti si Jet do kraja
Od prve cigarete Do svog izdisaja
Kada si Jet Ako postane gusto
Braća su uz tebe Uz obitelj nije pusto
Sâm nisi nikada
Nikada nisi odvojen
Jer doma se pripada
S društvom si spojen
U zaštitu pripojen
Pa ideš u let S početnim J
Nezaboravan izlet Dok ne dođe kraj
Kada si Jet Ostaješ
Jet
Dođite s Tonyjem i sa mnom na ples Dog Days večeras u dvorani.
Nema tamo tarapane, vrvjet će od murje!
A možda je dovoljno nevolja s Portorikancima za danas?
Smiri se. To je društveno miješanje.
Pa ćemo se miješati dok ne dođe trenutak da priredimo tarapanu za sutra navečer.
Dođite u deset navečer, skroz točno, ubitačno obučeni, visoko uspravljeni!
Uvijek smo visoko uspravljeni! Mi smo Jetsi!
Najsjajniji.
Kada si Jet U gradu glavna si maca
Klinac sa zlatnom medaljom Teškaški prvak i faca
Kada si Jet
Ideš najviše udalj Mali dječače, ti si muško
Mali čovječe, ti si kralj
Jetsi su u pogonu
Cilindri nam tvore lanac
Sharksi su u progonu
Jer svaki Portorikanac je kukavni odrpanac
Stižu vam Jetsi Kao da tjera ih sâm vrag
Tko stane nam na put Izgubit će mu se trag
Stižu vam Jetsi Mali svijete, daj se makni
Radije se sakrij
Radije bježi, radije umakni
Crtu povlačimo Da nosevi su vam odstranjeni
Natpis izvlačimo Piše "Posjeti zabranjeni"
I nismo zbunjeni
Stižu vam Jetsi, da I u svakoj ćemo prilici
Prebiti baš svaku bandu Na baš cijeloj ulici
Na cijeloj
Ako mamu ljubiš
Ulici
Da!
Limenku. -Ma daj.
Samo na sat, kratak sat. Nekad si volio plesati.
Bez majmuniranja. -Daj, Riffe, limenku.
Kriste svemogući. Znaš, na svemu ima prašine.
Znaš, otkako...
Hej, kunem ti se svetim, tamo su samo cure koje pijuckaju punč i glazba...
I Sharksi. -I spikovi.
I tarapana. Sâm si, prikane. -Samo pomozi utvrditi uvjete tarapane.
Ne trebam ti da si upropastiš život. -Poznaješ me. Počet ću laprdati.
Ti zapovijedaš. Legenda si zapadne strane! I, Tony...
Tony, Jetsi. Dao sam im riječ da ćeš doći.
Zbog čega? -Zbog toga...
Zbog toga što je to tarapana! Trebaš nam ako idemo u rat.
Ne možeš nas sad odbiti. A i zbog toga što te poznajem.
Ili sam bar mislio, prije no što si se sav promijenio,
prije odlaska u unutrašnjost.
Tony?
Evo me!
Kao da si još u zatvoru, a stara vještica ti je čuvar.
Dala mi je radno mjesto i smještaj.
Uvijek je uz mene, kao nitko drugi.
Nitko, a? Hvala, kompa. -Pa je ne zovi...
Baš ti hvala. -Znaš da nisam mislio da ti nisi.
Oduvijek si uz mene.
Od rodnice do grobnice. -Od jaja do kraja.
Dođi onda sa mnom na ples, a?
Daj.
Je li zbog Grazielle? To te ždere?
Ne, nije Grazie.
Kaže da ste prekinuli. -Neka je s tobom.
I prije zatvora, znaš? -Sve pet. Ne budi takav kakav budeš.
Grazie je sjajna cura, a Jetsi su najsjajniji.
A ti, ti si mi, znaš, krvni rod.
Ali bojim se sebe, Riffe.
Što sam učinio tom klincu. Što sam zamalo učinio.
Moraš prijeći preko toga. Čemu se ubijati u pojam?
Hoću biti drugačiji nego prije.
Jer otjecao sam niz slivnik i vodio tebe i sve sa sobom.
Tony, dolaziš? -Da, čuo vas je!
Imao sam vremena. Pregršt.
Onako iza brave?
I po prvi put u životu bacio sam pogled prema svojoj nutrini,
i bilo mi je teško to obaviti,
ali moram ostati uza sebe.
Znaš što hoću reći? Možda da ostanem
sâm za sebe, samo za...
Da, znaš što? Stvarno si mi predubok, mali.
Znaš, ja ne znam tko sam. A koga briga tko sam?
Nikoga, uključujući mene.
Znam da je ta prašina što sad prekriva sve
ostatak četverokatnica što su tu stajale kad si lani otišao u unutrašnjost.
Znaš, kad se probudim, vidim da se sve poznato prodaje ili ruši,
ili ga preuzimaju meni antipatični ljudi.
A njima sam ja antipatičan. I znaš što ostane od svega toga?
Jetsi.
Moji dečki. Moji dečki, koji su baš kao ja.
Koji su baš kao ti.
Ne mogu na ples, Riffe!
Povjerenik za uvjetnu mi brani izlaske!
Kažem ti, neću te u mom dućanu.
Kupac sam koji plaća.
Okradaš me od svoje šeste godine.
Izlazi sada. Ozbiljno ti kažem.
I pusti Tonyja na miru.
Ne smije se družiti s kriminalcima.
Čujte, nemojte pasti s ljestava.
U vašim godinama su kosti krhke. Samo to kažem.
Platit ćeš tu čokoladicu.
Pet centi. Na pult!
Platiš mi Milky Way, a? Najmanje što možeš.
Od rodnice do grobnice
meni nikad nije bila šala.
Ne budi takav. Samo zato što ne mogu na ples?
Tony, ne govorim ti s kim da se družiš. Samo što...
"Samo što su ti momci maloljetni delinkventi."
"Ne valjaju ti. I radije se čuvaj."
Hej. "Ismij još jedanput način na koji pričam, plavušo..."
Pričat ću s Riffom i reći mu da ne može samo doći ovamo i ne platiti.
Tony, probudi se.
Znam da voliš Riffa, ali on mrzi Portorikance.
Ti nisi takav.
Riff vas ne mrzi.
Udala sam se za gringa.
Misli da sam zato gringa, a nije tako. I nisam.
Pa, kada dečkima poput Riffa i mene nešto nije poznato,
imamo instinktivnu potrebu da, znate...
Ti...
Čak i kao bijesan dječarac nekako si odisao nekakvim
obećanjem koje nisi uspijevao prikriti.
Bar ne od sebe.
I ponekad opazim kako se smiješiš
kao da čekaš na, kako se ono zove, Irsku lutriju,
umjesto da meteš pod, za što te plaćam.
Metem dobro koliko me plaćate. -Da?
Pogledajte.
Vidiš? Obećavaš.
Vraćaš mrtve podove u život.
Samo nastavi tražiti bolje, mi milagro.
Kao i oduvijek.
Je li?
Tko zna?
Nešto stiže za koji dan Treba biti budan
Da se prepozna
Možda se strovali Ravno s neba
Da me uvreba
K'o ruža famozna
Tko zna?
Negdje se tu blizu traži Tu, niz blok, na plaži
Još se zeleni
Slutim da čudo čekat će se Obistinit će se
Dolazi meni
Pa je li? Nego što
Dolazi to, dolazi dobro
Još je tajno
Dolazi to, ne znam još što
Ali bit će sjajno
I uz škljoc, i uz štuc
Telefon: zvon, ulaz: kuc
Otvori vrata
Dolazi to Ne znam kad
Smiješi se Mjesec se
Jednom rukom hvata
Već iza ugla
Ili zvižduk riječni
Daj odgovor tečni
Meni
Hoće li? Da, hoće
Možda dok se ne miče
Doći će
Pa daj, dođi Izvoli tu
Ne stidi se Upoznaj se
Privuci stolicu
Sad bruji zrak
I čeka se velik dolazak
Tko zna?
Negdje se tu blizu traži Tu, niz blok, na plaži
Možda večeras
María!
Dolaze za pet minuta.
Nisi me čula?
Što to radiš?
Ne, ne, ne, ne.
Izgleda kao pokrov, tako velika i bijela.
Ne bi izgledala kao pokrov da je crvena.
Govori engleski.
U Gimbelsu mi puno haljina pristaje.
A ti ne kupuješ u Gimbelsu. Ti čistiš u Gimbelsu.
Ahorrar tus chavitos, šminkerice.
Okreni se.
Da mi nisi uneredila kosu. Jedva sam je ukrotila.
Okej.
Obuj se.
Bernardo će se jako razbjesniti ako zakasni zbog nas.
A meni se pleše.
Bernardo je uvijek bijesan.
Necesito ruž za usnice.
Preniska sam. Treba mi, molim.
Molim ruž za usnice, a možda i olovku za oči.
Dečki misle da sam klinka. -Kad si klinka, klinko.
Osamnaest mi je. Radim. Brinem se za Papija od svoje šeste.
Bernardo misli da sam beba. -Koga briga što Bernardo misli?
Chino je jedini momak koji se računa.
Chino. Mi primer baile en Nueva York, a moram ići sa zánganom koga neću.
Budi pristojna. Chino je vrlo drag.
Ne smiješ to osobno primiti.
On mora biti takav.
Tako je postao sjajan boksač.
Svi ga se boje.
Ali ja ne.
Anita, doma smo.
Jeste li spremne? Chino je tu.
Moraš plesati s njom.
Ne znam plesati.
Ona šefuje. Pokazat će ti.
Ne miči se.
Uvijek paziš na mene. Najbolji si mi prijatelj u životu.
Jako puno ti dugujem. Ali volio bih...
Najpametniji si mi prijatelj u životu.
María mora upoznati takve pametne.
Pusti me u Sharkse.
Ay, muchacho, ne opet o tome.
Daj da štitim naš narod. -Ne.
Kloni se toga. Glupo je.
Moramo to raditi, ali glupo je.
Maríji se neće svidjeti lambeojo koji samo danonoćno radi.
Nikad se ne postavlja kao njen brat.
Stalno govori da ne bi nikog sličnog meni.
Samo budi Chino.
Ali budi Chino koji pleše.
Izgledaš kao Mami.
A, Chino, qué guapo.
Otišao je iz večernje škole da te odvede na ples.
Večernja škola, knjigovodstvo i...
I, Chino, što još izučavaš?
Popravljanje računalnih strojeva.
A zamisli koliko računalnih strojeva ima u gradu New Yorku.
Chino će biti bogat.
Pa, ne baš... -Boksači se obogate.
Boksačima se izbije mozak.
Šefuje, como te dije.
Y una pametnjakovićka.
Gringosi će večeras buljiti jer...
Kao da ti ne buljiš.
Jer spram naših djevojaka njihove izgledaju šugavo.
Prvi mali gringo koji ti se nasmiješi...
Ay, gospon Maloljetni Delincuente.
Kažem ti da joj se sviđa.
Ako hoćeš da ga izabere, samo joj govori da joj se mora sviđati.
Hej, miči se od nje, lezbo! -Marš van!
Hej, hej, što radite?
A da mi daš prostora?
Plesao bi, kompa?
Natrag!
Idemo, povuci se! Povuci se!
Budite sad svi mirni!
Suspregnite agresiju, okej?
Što je s vama?
Lijepe cure bi plesale,
a vama je samo šaketanje na pameti.
Hvala, pozorniče.
U redu! U redu!
Dakle, ovo večeras je društveni eksperiment, momci i djevojke,
bratstvo i sve to, a vi ste zamorci.
Hvala, točno kad je trebalo.
Budite si dobri! Dajte nam malo nade!
Tek nakratko, pa se vratite svojoj pravoj zvjerskoj naravi.
A sad, momci, stanite u velik krug okrenut prema unutra.
A vi, djevojke, oblikujte mali krug u njemu, okrenut prema van.
Govori engleski na školskim priredbama!
A sad, molim vas!
Čuli ste čovjeka! Svrstajte se svi!
Hej!
Hej! Bernardo!
Anita!
Hej, kompa!
To, Riffe!
Okej. -Pardon.
Ispričavamo se. -Pardon.
Momci, nadesno. Djevojke, lijevo.
A kad glazba stane, zaplešete s osobom ispred sebe.
Dajte! Pružite priliku! Bit će...
Mambo! -Mambo!
Kreni!
Tony!
Anybodys!
Lijepo te je vidjeti.
Tony, znao sam da ćeš doći, kompa moj. Znao sam da ćeš doći.
Hej! Dođi plesati, da?
Da!
Mambo!
U redu. Idemo, momci!
To!
Hej!
Ne, ne, ne. Samo da na brzinu popričam.
Hej, Bernardo! -Riffe!
Bernardo!
Chino!
Smiješno, nisam večeras namjeravao doći.
Ne voliš plesati?
Ne. Hoću reći, da.
Volim.
Jako volim plesati s tobom.
Ma samo, ti si...
Ti si visok.
Da, znam.
Ti nisi.
Nisi Portorikanac?
Tek si to shvatila?
Odozdo nisam bila sigurna.
Je li to u redu? Što nisam?
Ne znam.
Budući da...
Nikad te još nisam vidjela.
Sad prvi put plešem u gradu New Yorku, pa ti reci meni.
Je li to u redu?
Nema tu baš pomoći, pa...
Oprosti. Samo...
Ulovila si me na prepad, to je sve.
Udžbenički sam tip. Pa...
Udžbenički?
Iskušaj me opet.
María! María!
María!
María.
Drago mi je, ja sam...
Što si radio s mojom sestrom?
Bernardo, ne! -María!
Ništa nisam radio.
Daj odbij, Bernardo.
Budi pametniji. Ništa nisi naučio?
Nije bilo nepoštovanja. Samo sam htio plesati s njom.
Neće ona plesati s tobom, Amerikanče.
Daj, svi smo Amerikanci, zar ne?
Odbij od nje, hijo de puta!
Hej, hej! To zvuči grubo, Bernardo, što ne dopuštam.
Borit ćete se ili plesati?
Ja hoću plesati, kvragu!
Kvragu, Riffe, obećao si mi da ništa nećeš početi.
Obećao si da možemo prvo plesati, a onda ćeš ih samo izazvati...
Došao sam plesati, curo curko. Zar to i ne radimo?
Izazvati koga na što?
Kao da ja znam. Kao da mi on išta govori.
María.
Hvala ti na plesu.
Naravno. Ne, hoću reći, hvala tebi na plesu i na...
Recimo...
Recimo da posjetimo WC,
pa prijateljski raspravimo.
Ti, ja i ovaj moj problematični kompić.
Hoćeš započeti III. svjetski rat?
María, María.
Tony? Dođi.
Tony, dođi.
Odlaziš? Hej! Dođi, čovječe!
Hoćete se boriti, zar ne?
Ne ovdje. Moramo to ugovoriti.
Ugovoriti?
Misliš, kao spoj?
Svi vi, i svi mi.
Zauzeti smo.
Imamo radna mjesta.
Zašto da se igramo na igralištu s hrpom...
Kontrolu nad teritorijem, to dobivate.
Mičemo vam se s puta, riješili ste se Jetsa. Ako pobijedite.
Ako mi pobijedimo, kad vidite da dolazimo, a nastavit ćemo dolaziti,
vi Sharksi se razbježite kao štakori.
Gdje?
Uz rijeku.
Na pristaništu. -U pothodniku.
Na ranžirnom. -U spremištu soli.
De dónde está 57. ulica i rijeka.
Čekaj!
Sutra u ponoć.
Oružje?
Šake.
Kamenje.
Opeke. -Cijevi.
Lanci. -Noževi?
Ne trebaju nam noževi. -Obožavate svoje noževe.
Bolje bez noževa.
Bolje za koga je pitanje koje pada na pamet, ali nema noževa.
A ni frke do tada. Prihvatljivo?
Riffe, ne znam, to o noževima...
Ti spikovi spavaju sa skakavcima u zubima.
Actione. Actione. -Neće ostaviti noževe doma.
Tvoj prijazni prijatelj.
Što s njim?
Vidjet ću ga sutra navečer?
Možeš se kladiti.
Reci mu...
Tonyju.
Reci Tonyju da to jedva čekam.
María.
Krasni taj zvuk nema jednu manu
María
María, María
María
Svi prekrasni zvuci svijeta
U tu riječ stanu
María
María, María
María
Upoznao sam nju, Maríju
I odjednom ta riječ
Značenje mijenja već, za mene
María
Poljubio sam nju, Maríju
I odjednom ja znam
Da čudo čuo sam, u stvari
María
Naglas to k'o da glazba svira
Tiho to k'o molitva te dira
María
Ja nemam sad mira
María
María, María
María
Naglas to k'o da glazba svira
Tiho to k'o molitva te dira
María
Ja nemam sad mira
María
Krasni taj zvuk nema jednu manu
María
Ja sam!
Jesi li lud? Ne možeš...
Što ti je da vrebaš ovuda como una rata?
Siđi. Nađimo se na uglu... -Ne!
Nađimo se na...
Što to znači?
Znači "odlazi".
Smijem li se popeti?
Ne.
Ali našao sam te. -Molim te.
Brat mi je tako bijesan da bi mogao...
Svidjet ću mu se. Kao i svima.
Nitko se ne sviđa svima.
Da, ali dokle god se ja tebi sviđam, to mi je dovoljno.
Molim te, moraš otići.
Ne, ne, ne.
María! Doma smo.
Može malo ruma? Da lakše spavaš.
Kome treba spavanje?
Ne ovdje. U spavaćoj sobi.
Gdje si?
Zaključano je?
Sí, ali nema ključa.
Pa, to je protuzakonito. Trebaš to prijaviti.
Okej, hoću. Sad idi, molim te, da se nešto ružno ne...
Pobjegni sa mnom.
Ozbiljno ti kažem. Ne smij se.
Sí, ozbiljno.
Možda sutra pobjegnem s tobom.
Sutra?
Dogovoreno.
Čekaj!
Sutra, gdje?
Ne vidim te.
Pripazi.
Kako se zoveš?
Tony.
Vidimo se sutra, Tony.
Obećavaš mi? -Što?
Moraš se sutra naći sa mnom.
Ni s kim drugim.
Jedino sa mnom.
Jedino ti
Ti si sve što ću vidjeti zauvijek
U očima, u riječima
I u svim postupcima
Ništa drugo nego ti Uvijek
I jedino što znam je María
Sve što ja ugledam je María
Tony, Tony
Uvijek ti U svim mojim mislima
Svim odlascima
Si ti -Cijeli svijet je samo
Ti i ja
Večeras, večeras
Sve počinje večeras
Vidim te i svijet mi nestaje
Večeras, večeras
Tek ti si tu večeras
Po sebi Po djelu
Po riječi
Danas sam stalno osjećao
Da slijedi neko čudo
Točno sam slutio
Jer evo te
I dosadašnji svijet zvijezda je
Večeras
Svijet sav blista za nas
A sunca i mjeseci su posvuda
Večeras, večeras
Svijet divlji nam je spas
Izluđen
Svemir pun je čuda
Danas je svijet bio adresa
Mjesto u kojem živim
Ne bolje od u redu
Al' evo te
I dosadašnji svijet
Zvijezda je
Večeras
María!
Sutra.
Čekaj! U koje doba?
Sutra navečer?
Radim.
U dva sata? Popodne?
Na stajalištu podzemne na 72. ulici. U smjeru gornjeg grada.
Sí. Sí, okej, a sad...
Čekaj! Čekaj!
Zaboravila sam zašto sam te zvala.
Pričekat ću dok se ne sjetiš.
Tony je Antonio?
Anton.
Laku noć
Dobro spavaj
I kad sanjaš
Sanjaj mene
Večeras
María! Doručak, niña.
Sinoć sam sanjao da sam opet u Portoriku.
U snu smo imali šestero djece.
Šestero djece? Oženi mačku.
Prosim te već pet godina.
Ako me hoćeš oženiti, pusti gringose na miru.
Brzo ću se ja riješiti Jetsa.
Zvučiš kao stripovi. "Jetsi".
Engleski. Moramo vježbati.
Anita María Teresa...
Josefina...
Dobro jutro.
Ja sam ovdje.
Ostat ćeš tu bez borbe?
Koje borbe?
Budi bez brige oko toga.
Nemaš borbu do idućeg tjedna.
Susreta s onim Thompsonom. Kako se zove?
Brat bi ti htio nešto reći.
Ispričavam se što sam se sinoć ponašao kao...
Kao gangster.
Bilo je sramotno.
I ispričava se.
Sad sam odrasla, Bernardo. Smijem plesati s kim god hoću.
Dokle god je on puertorriqueño.
Ali zašto? Tony je drag momak.
Tony?
Tony. Koga briga je li on...
Ne znam što je on. Jenki?
On je Poljak. Eto što je.
Krupni, glupi Poljak.
"Poljak", kaže spik.
Sad zvučiš kao pravi Amerikanac.
Neću da se udaš za gringa.
Da se udam?
Plesala sam s njim, Bernardo.
Na minutu, dok ti...
Lud si. Ne mogu više razgovarati s tobom.
Bilo mi je dobro samoj. Papi i ja bili smo sami pet godina bez tebe.
A onda si ti došao ovamo, gdje radiš što god hoćeš.
Učiš i zarađuješ...
I boksa.
Sí. I imaš svoj boks.
I bori se na ulicama.
Ne bori se s Jetsima.
Hoću da budeš sretna.
Evo, mrtvače, jedi svoja jaja.
I svi govorite engleski.
Ali i ja sam tu. I hoću si stvoriti život, dom.
Možda pohađati City College kao Rosalíjina sestrična Virginia.
Hoću tu biti sretna.
Engleski.
Portoriko, sí.
To ti misliš.
Ja ću misliti svojom glavom.
Kloni ga se.
Dokle god si u mojoj kući...
Ovo nije tvoja kuća.
Ona plaća stanarinu baš kao i nas dvoje.
Tu je u pitanju obitelj.
Možda ti Chino i prijatelji padaju pod noge,
i možda strašiš Americanose stisnutim šakama i bijesnim izrazima...
I ne zanima me što imaš reći.
Znaš gdje je moj dom?
Tamo gdje plaćam stanarinu. Upravo tu,
gdje su mi prsti izjedeni od rada, dok krpam gaće i rubim kravate
ne bih li zaradila dovoljno da platim drugima da šiju za mene
kako bih jednog dana unajmila svoju trgovinu
u ovom sjajnom, velikom, krasnom Nueva Yorku.
A ako ti misliš da ću se vratiti doma u Portoriko sa šestero djece
koju ću gladnu svake večeri stavljati u krevet,
amor de mi vida, sanjaš.
U Portoriku nam se djeca neće udebljati kao djeca u New Yorku.
Portoriko
Otoku krasni
Otoku tropskih lahora
Uvijek tu ananas raste
Uvijek tu cvat kave cvate
I otplatne rate
I gdje bebe plaču
Gdje se ljudi bakću
Volim ja otok Manhattan
Znam ja to!
Popuši lulu
I zabij si je
Volim ja bit' u Americi
Dobro mi je u Americi
Slobodno je u Americi
Za naknadu u Americi
Lijepa je kupnja na kredit
Nama će sve udvostručit'
Imam ja svoj stroj za pranje
Rublja nemaš za biranje
Neboderi u Americi
Cadillaci u Americi
Privredni bum u Americi
Prepun podrum u Americi
DOSTA DELOŽACIJA
Prostrane nove su kuće
Svi se sa smještajem muče
Uzet ću stan si s terasom
Radije stopi se s masom
Krasno je baš u Americi
Kad borit' se znaš u Americi
Život je cijel u Americi
Ako si bijel u Americi
Hej, hej, hej!
Amerika
Slobodan si, pun ponosa
Ne gledaj dalje od nosa
Slobodno predaj se mašti
Slobodno čisti i lašti
Posvuda kal u Americi
Zločina val u Americi
Nije nam bal u Americi
Pusti taj jal u Americi
Hej, hej, hej!
Vraćam se ipak u San Juan
Brod za to već je pripravan
Pa-pa!
Svi će mi se veseliti! -Hej!
Svi će se dotad preseliti
Hej! -Hej!
Hej!
"Sretan sam što te opet vidim."
Dakle, sretan si što opet vidiš koju?
Posljednja.
"Lijepo izgledaš."
Hoću biti kao Doc, naći Portorikanku.
Tony, nije ti dosta nevolja?
Da ne ureknem, ali možda sam gotov s nevoljama.
Nikad nisi gotov s nevoljama. Nunca.
Nunca. "Nunca" znači "nikad"? -Aha.
Kako se kaže "zauvijek"?
U smislu: "Hoću biti s tobom zauvijek."
Ne bi možda počeo s: "Volio bih te odvesti na kavu"?
Ne. Dajte, recite mi.
"Hoću te odvesti u Chock Full o' Nuts"
"na sendvič s krem-sirom na kruhu s grožđicama"?
Nije ovo tako nehajno.
"Hoću biti s tobom zauvijek."
"S tobom."
"Zauvijek."
Nešto ti hoću pokazati. Iznenađenje, u gornjem gradu.
Izgledaš malo...
Večeras je borba.
Između mog brata s prijateljima.
Meni je to novost. -I tvog prijatelja
koji ti je pomogao kad je Bernardo...
Riffa.
Reci mu, Riffu, reci mu da to ne radi.
Borit će se zbog nas, verdad?
Pa, nagovori brata da to otkaže.
Bernardo je previše bijesan.
Pa, i Riff je bijesan, pa...
Dođi.
Mjesto kamo idemo je gore iza Harlema.
Praktički je na vrhu otoka.
Moj brat...
On ima mnogo više prepreka nego Riff.
Bijesan je jer...
Cijeli svijet je protiv Riffa otkako se rodio.
Misliš da je nama lakše?
Pa, mislim da potječete iz obitelji, iz domova.
Ti i Bernardo imate nadu. Misliš da je Riff ima?
Riff bi imao nade da ne oduzima nadu nepoznatima.
Riff nije prvi počeo, nego Bernardo.
On je mene napao. Jer sam htio plesati s tobom.
Tony, ako netko nastrada zbog onog što radimo...
Što smo mi nekom skrivili?
Nema ništa loše u tome što se jedno drugim sviđamo...
María.
Nije da mi se samo sviđaš.
Ne možemo se pretvarati da naša djela ne izazivaju nevolje.
Ne mogu odgovoriti moje dečke od nevolja.
Oni se sastoje od nevolja.
Dajte sišite krastavac.
Mislite da idemo u zatvor?
Pecaju, to je sve. Postavljaju pitanja.
Na koja ne odgovaramo.
Dakle, reći ćeš mi gdje i kad je tarapana,
ili te šaljem ravno u Grobnice.
Ne znam gdje je tarapana.
Ne znam čak ni što je tarapana.
Ništa mi ne govore.
Znaju da ne znam čuvati tajne.
Kažu ti kada da dođeš, zar ne?
Ne, ne kažu.
Samo se motam dok netko ne kaže: "Idemo."
A onda?
Idem.
Ne mogu u zatvor, Deez.
Obriši suze, plačko, ili sjedni na žensku klupu uz drugo čudo bez kite.
Pusti je. -Nabijem te, može?
Vrati se u zoološki, može?
Siši si sekinu siku, može? Digićka hijeno.
Hej, Krupke! Pogriješio si.
Ona nije Jet. Cijelo vrijeme nas gnjavi.
Hej, trebam biti Jet. Tony kaže...
Nije ona Jet. Nije ni muško. -Mir, A-Rab.
Glupo žensko je. -Nisam!
Izgleda kao nekakva biološka katastrofa,
ali jednom sam joj skinuo gaće i kunem se da je žensko!
Kažem da nisam prokleto žensko,
mlitavi digićki peškiću!
Miči se s njega.
Prekidaj! Smjesta!
Slomit ćeš joj ruku, nesretniče... -Skidam je s njega.
Odbij! Bože!
Moj čir.
To je ježeni prekršaj! Napad na pozornika...
Sjednite negdje i da niste mišić maknuli dok se ne vratim!
Da se niste ni znojili! Čujete me?
Hej, cura mi je raskrvarila nos.
Kupila si je kartu za maloljetnički pritvor.
Kamo ćemo mi?
Na Rikers, najvjerojatnije. -Rikers?
Što, nisu te prije uhitili?
Nisu mu prije ništa napravili.
To bi ubilo moju mamu.
Ne mogu u zatvor.
I nećeš. Samo imaj dvije stvari na umu.
Jedno: Reci im što bi htjeli čuti.
I drugo: Ne reci im ništa.
Hej, smeće!
Tko? Ja, pozorniče Krupke?
Pa, pogledajte se. Ježena mlitava razočaranja.
Dajte mi sad jedan dobar razlog da vam ne navalim zakon za vrat.
Dobri naredniče Krupke
Shvati ti sada to
U odgoju su nam rupke
Što vode nas u zlo
Svaka majka narkomanka
Svaki otac pijan
Propali smo
Jasno je k'o dan
Joj, pozorniče Krupke
Teško nam to pada
Nismo imali ljubav Kakva djetetu pripada
Nismo delinkventi
Neshvaćeni smo
Duboko u nama Leži dobro
Leži dobro
Leži neznano dobro U nutrini
Naše najgore je dobro
Dirljive li lijepe priče. -Daj da je ispričam svijetu!
Samo je ispričaj sucu.
Idi onamo.
Dobri suče, Časni Sude
Roditelji su mi grubi Marihuanu ne nude
Svak' u svoju trubi
Da htjeli su me, nisu Al' eto me tu sad
Mučan život Tjera me u jad
Baš! Pozorniče Krupke, imajte dara
Ne treba mu sudac Dajte analitičara
Jer toj neurozi treba stat' na kraj
Ima psihološki poremećaj
Imam poremećaj!
Poremećaj, poremećaj
Težak poremećaj
Naš psihološki poremećaj
Počujte, počujte.
Ovaj sud smatra da je momak izopačen jer nije imao normalan dom.
Hej, izopačen sam jer sam uskraćen!
Vodite tukca peraču mozga.
Oh, zašto da ne? Dođi.
Brzo, brzo, brzo.
Mama mi je budala A otac pasji skot
Baka je hrpa zala A djed je idiot
Sestra nosi brke A brat pak haljinu
Nemaš frke
Zato sam na dnu -Da!
Pozorniče Krupke, daj pripazi sad
Ma što će njemu doktor Daj samo pošten rad
U društvu je takav pregrozan trik čest
Sociološki, to je bolest
Moja bolest!
Naša bolest, naša bolest,
Naša bol-bolest
Naša sociološka bolest
Uspio sam! To!
Pozorniče, kriv sam. -Gubi se.
Prema mom profesionalnom mišljenju
ovo tu je običan maloljetni delinkvent,
a maloljetnička delinkvencija je socijalni poremećaj.
Diesele, imaš socijalni poremećaj?
Vodite ga socijalnom radniku.
Ček, je li prenosiv dodirom?
Dolje.
Dragi
Dobri socijalni radniče Kažu da zarađujem
Toči ti sok, jadniče
Zar da se dosađujem?
Asocijalan nisam Samo ne volim rad
Slava! Zakon!
Odatle mi taj jad
Pozorniče Krupke, odluke su razne
Momku mjesto rada Treba godina kazne
Okej.
Nije to tek neshvaćena volja
Duboko u sebi on ne valja
Ne valjam
Ne valja, ne valja Sve kod nas ne valja
I najbolji od nas baš ne valja
Muka s njim je ludost
Muka je što je gad
Muka s njim je lijenost
Muka s njim je smrad
Muka je što još raste
Muka je blaga riječ
Krupke, mi smo izmučeni već
Joj, pozorniče Krupke Sad klečimo, znaj
Jer odbija nas društvo Uz taj poremećaj
Joj, pozorniče Krupke, to nakupi se
Joj, pozorniče Krupke
Krupi se
Ovo je za tebe.
Ovo ti je iznenađenje.
Izgleda kao crkva.
Sada je muzej, znaš.
Kad sam prvi put ovo vidio
bio sam u zatvorskom busu.
Na putu za državni zatvor u Ossiningu.
Imali smo tarapanu.
I prebio sam jednog klinca.
Člana Egyptian Kingsa.
Nije umro samo pukom srećom.
Ono, jedan udarac više vjerojatno bi ga usmrtio.
I ja bih bio kriv za to.
Usmrtio bih tog problematičnog klinca nimalo drugačijeg od mene.
I kroz godinu u zatvoru i od izlaska samo mislim o tome što sam zamalo počinio.
Mislim o tome kako ga ubijam
i kao da sam stalno na rubu pada s ruba najviše zgrade na svijetu.
Prestao sam padati taj čas kad sam te ugledao.
Nisam te smjela zamoliti da spriječiš borbu.
Ne bih da odeš ni blizu toj borbi.
Ne smij se. To znači da hoću...
Znam što to znači.
Ne znam što to...
Ne smij se.
Ja, Tony...
Ja, Anton,
uzimam tebe, María,
bogatu ili siromašnu... -Siromašna sam.
Ja sam siromašniji.
Da te volim i poštujem.
Od naših ruku
Jednu stvori
Od naših srdaca
Jedno stvori
Od naših zavjeta
Posljednji stvori
Čak nam ni smrt
Prepreku ne tvori
Od naših života
Jedan stvori
Iz dana u dan
Jedan stvori
Sad počinje
Sad smo zajedno
Ruka jedna
Srce jedno
Samo smrt
Prepreku tvori
Zabrinuta si. Ali i dalje su to moji dečki.
Poslušat će me. -Ali ako ne uspiješ?
Ne možemo biti zajedno dok se oni tuku svud oko nas.
Zbog nas.
Kunem ti se, María.
Neće doći do borbe.
Od naših života
Jedan stvori
Iz dana u dan
Jedan stvori
Sad počinje
Sad smo zajedno
Ruka jedna
Srce jedno
Čak ni smrt prepreku -Čak nam ni smrt prepreku
Ne tvori -Ne tvori
Posjeti me večeras.
Jesi li već pucao iz pištolja?
Jasno, naravno da jesam.
Iz kakvog?
Colta. Revolvera.
Ma je li? S kojim streljivom?
Mecima.
Kalibra 7,65 mm.
Coltovo streljivo je 5,6 mm.
Imamo novac.
Ne prodajem prangije balavurdiji.
Ti dečki, s kojima idemo u tarapanu,
dolaze naoružani. -Jer misle da mi dolazimo naoružani.
Pa moramo doći naoružani da znaju da nismo nebranjeni.
I obrnuto.
Uzajamno zajamčeno uništenje.
Ne znam što je to.
Ovo je Smith & Wesson Model 10.
Klasik svoje vrste.
Ako ga hoćeš, uzmi ga, zašto ne bi?
Kalibra 9,1 mm.
Napravi priličnu rupu za mali pištolj.
Napunjen je.
Ne moraš ga čak ni zapeti.
Samo stisneš okidač i...
Baš bi i mogao.
Podsjećaš me na svog tatu.
Ostavi na šanku.
Što imate?
Bam, bam, bam! -Bam, bam, bam!
Žderite olovo! -Bam, bam, bam!
Dođi, kukavice! -Bam, bam, bam!
Kukavice, kukavice, kukavice!
Bam! Bam, bam! -Kukavni žbiru, daj dođi!
Bam!
Bam! Bam, bam!
Bam.
Sunce ti žarko, Batmane.
Otkad ti nosiš pljucu?
Pa, nemam čarobne moći kao ti, Supermane, tako da imam ovo.
Obećaj da dolaziš večeras pa ga smiješ primiti.
Kad misliš odrasti?
Kobog nikad. Rođen za mladu smrt, rista.
Ako te ulove s ovim, ideš na 15 godina u Atticu.
Otkaži. -Što da otkažem?
Reci Bernardu da je murja saznala za tarapanu.
Reci mu da prebacujemo.
Hej, čemu otkazati? Imamo pištolj.
Šuti, Tigere. Ne miješaj se.
Znaš da nam pištolj ne bi trebao da si s nama?
Ali nisi, pa pusti moj vražji pištolj. Platio sam ga.
Platio si ga? -Točno.
Okej, pa, onda upsić.
Tony. Tony.
Tony! Tony!
Tony! Daj mi pištolj!
Otkaži tarapanu. -Daj, moj je.
Tvoj je?
Kompići, vama ovo izgleda kao njegov pištolj?
U redu, idemo po pivo i travu, pa pravac zoološki.
Kao u stara vremena, a?
Da. Ići ću ako ćeš i ti.
Poznaješ me, brate. Ne osvrćem se.
Zašto? Bojiš se prizora?
Ne, gledam preda se. Da sam spreman ako su spremni.
Zato mi daj pištolj, Tony. Ozbiljno. Sada.
Momče, momče, ludi momče
Smiri se, momče
To te ščepa usred džepa
Mirno se smiri, momče -Daj.
Pusti žar
Jer, stari, znaj to bar Sad si u zaletu
Putanja čista i, rista, Uživat ćeš do
Smrti u krevetu -Ne kenjaj!
Momče, momče, ludi momče
Opusti se, momče
Spazi, mazi Samo pazi
Ne žesti se, momče
Idi ti Ali ne na korak od omče
Daj budi smiren, momče
Baš smiren
Pripazi, kompa.
Pripazi ti, Supermane. Ma daj.
Smiri! -Kreni!
Ludi! -Smiri!
Kreni! -Ludi!
Kreni!
Daj! -Tony!
Otvoren sam!
Tigere, baci!
Dođi, idemo!
Momče, momče, ludi momče
Opusti se, momče
Spazi, mazi Samo pazi
Ne žesti se, momče
Daj budi smiren, momče
Baš smiren
Bam.
Bam, bam!
Bam.
Dogodit će se večeras.
Samo to znamo.
Jutarnje će novine biti pune vijesti o mrtvim klincima.
Ne dok sam ja tu glavni.
Svaki blok Lincoln Squarea,
svaki pedalj San Juan Hilla.
Zaključajte zapadnu stranu.
Jetse čeka njihov dan večeras
Jetse čeka njihov plan večeras
Portorikanci drže stranu "Pošten boj"
Al' kad počnu tarapanu Doživjet će joj
Iznenadit ćemo mi njih večeras
Osujetit ćemo mi njih večeras
Rekli smo: "Okej, bez laži Bez trikova"
Ali ako sukob im je draži Bit će tu krikova
Večeras!
Roka nam se večeras
Večeras im je frka i čeka ih jad
Dobit će oni večeras
Što veća bude strka to teži je pad
Pa, oni su krivi
I mi ćemo ih spriječit' zauvijek, najzad
Večeras!
Anita će se provesti večeras
A mi ćemo se zavesti večeras
Doći će vruć i klonut Pa što?
Nek samo bude klonut Dok hoće to
Večeras -Večeras, večeras
Posebno je za nas
Večeras ne ide do svitanja
Večeras, večeras
S ljubljenom sam večeras
I zvijezde će odustat' od skitanja
Danas minute traju satima
Sati teku polako
I još se nebo dani
O, Mjeseče, jarko grani
I pretvori dan beskrajni
U večer beskrajnu
Jetsi će postati prvi večeras
Bernardo sasvim se mrvi večeras
Portorikanski propalica pada
A kad se sasvim preda Dočepat ćemo se grada
Večeras, večeras -Uz tebe smo, momak
Baš
Posebno je za nas -Skršit ćemo ga
Baš
Od rodnice do grobnice?
Od jaja do kraja!
I onda ih čeka jad večeras
Večeras, večeras -Roka nam se večeras
S ljubljenim sam večeras -Večeras im je frka
I zvijezde će odustat' od skitanja
Zavest ćemo se večeras
Danas minute traju satima
Oni su krivi -Sati teku polako
Oni su krivi -I još se nebo dani
Spriječit ćemo ih zauvijek -Spriječit ćemo ih zauvijek
O, Mjeseče, jarko grani
Pretvori dan beskrajni U večer beskrajnu
Roka nam se večeras
Večeras
Dobrodošli na Sjeverni pol.
To je sol.
Za ulice, kad se zalede.
Gasi rasvjetu.
Obećao si da će tvoj kompić doći.
Ako ne držiš riječ, jefe,
kako da vjerujem da ćeš se držati izvan našeg teritorija nakon...
I baš kad je sva nada izgubljena...
Pa, je li ovo pucanj koji je čuo svijet, ili samo, znaš, opet tvoje sranje?
Ne pitaj za pucnjeve, kompa. Ti imaš pištolj.
Tako je, a tko si ti? Prijatelj ili neprijatelj?
Neuračunljiv si. -Hej.
Ne treba mi ako staneš uz nas.
Evo, uzmi ga.
Izvoli, bit će siguran kod tebe.
I pripomogni.
Razgovarao bih...
Ja sad razgovaram.
Idemo!
Da!
Smjesta!
Možemo li popričati? -Što god treba,
reci putem mene. -Napričali smo se.
Pokušajmo nešto drugo.
Nas dvojica smo
samo ustali na pogrešnu nogu, to je sve.
Ja uvijek znam na kojoj nozi sam.
Svi znamo da se znaš boriti, Bernardo.
Pa da samo načas prestaneš plesati?
Da mu prestaneš šaptati na uho? -I saslušaš što sam ti došao reći?
Nemam ništa protiv tebe.
A ako sam te na ovaj ili onaj način uvrijedio,
ispričavam se.
Oye, pana, mislio sam da ćemo se boriti.
Jesi li mu donio i cvijeće?
Daj, dosta upucavanja! Sklopi mu oči!
Ne možeš ušutjeti na sekundu?
Čega se bojiš? Povjerenika za uvjetnu?
Slamaš mi srce tim sranjem!
Ma daj!
Kažnjenik?
Koliko si bio u zatvoru?
Godinu dana.
U zatvoru je bilo Portorikanaca, Dominikanaca?
Naravno. Portorikanaca, Dominikanaca, Kubanaca.
Baš vole stavljati nas smeđe iza brave.
Nije tu riječ o koži. Riječ je o...
Riječ je o teritoriju!
Tako je! Našem teritoriju!
Nitko od nas ne bi bio tu kad bi netko od nas vjerovao
da može biti bilo gdje drugdje.
Zbog čega su te stavili iza brave, primo?
Prebio je nekog sasvim sličnog tebi!
Nema veze što sam učinio.
Sad sam različit. I...
Ne mora te brinuti što sam s Maríjom.
Znači, rekao si Bogu i Jesúsu
da ćeš, kad izađeš, postati netko nov?
Imam li pravo, pendejito?
A onda dođeš na taj ples
gdje vidiš moju sestru
i pomisliš si:
"A da si nađem smeđu curu?"
"Nisam se dosad provodio s malom puertorriqueñom."
Tony!
"Ako mogu biti s takvom obojenom,"
"bit ću bolji nego prije."
"Kakav nikad prije nisam bio."
Podigni ruke! -Daj! Udari ga!
Daj!
Neće se boriti, bori se s nekim tko hoće.
Volim je, Bernardo.
Ne miješaj se u ovo!
Dokrajči ga!
Tony! Koga vraga radiš?
Tony.
Daj.
Bori se sa mnom!
Riffe...
Okej. Bilo bi dosta. -Tony! Tony!
Pusti! Pusti!
U redu je. U redu je.
Izvadi ga.
Tony, dođi!
Dođi! Dođi.
Tony, dođi!
Tony, dođi.
Stambeni odjel.
Dobit ćemo stanove u novim zgradama.
Baš tu gdje sada živimo.
Ay, nena, deložirat će nas.
Novi stanovi, Metropolitan Opera, dvorana za orkestre?
Nisu za nas, za gringose su.
Zato sam unovčila ček za selidbu inmediatamente.
Dok ga nisu oduzeli.
Unovčila si ček? Ja sam svoj podrapala.
Podrapala si ček na petsto dolara?
Kad unovčiš ček, mi'jita, smiju te deložirati!
Ja sam svoj smjesta vratila Javnoj službi.
A ver, Bernardo neće zadržati njihov prljavi novac, verdad, María?
María?
Silazi odande!
Moramo očistiti osam katova! María!
Grozno mi je žao, Señora Fausta, ali ja ne čistim katove. Ne, ne, ne.
Ja nosim svilenu maramu od 17,98 dolara...
Sad silazi.
Ona sanja o svom dečku.
O Chinu.
O Chinu, sí. Zaljubljena je u China.
Sretna sam u svome otmjenom stanu prave bogatašice.
Sva sam zgodna Jako zgodna
Sva sam zgodna i bistra za nas
Nisam srodna
Nijednoj osim sebe večeras
Sva sam ljupka Jako ljupka
Bez ustupka Sva ljupka stojim
Tako zgodna
Da ne vjerujem da postojim
Vidiš zgodnu nju u tom odrazu?
Koja privlačna bi to bila?
Licem zgodna je Ruhom zgodna je
Smiješkom zgodna je Cijela zgodna je
Sva sam bajna I čarobna
Život mi je sad sav rasplesan
Jer me voli
Jedan momak čudesan
Poznaješ li dobru Maríju?
U četvrti nema tu luđe
Prepoznaš je u najkraćem roku
To je ona U poodmaklo dubokom šoku
Misli da voli Da slijede joj čuda
Ne, ona ne voli
Samo je luda
Bit će od vrućine
Ili zaraze
Ili mučnine
Il' to buhe plaze
Ne prilazi joj
Chino, dođi
K poznatoj Maríji ti pođi
Skromnoj i čistoj -Pristojnoj
I profinjenoj
Uljudnoj i zreloj
I izbezumljenoj
Miss Amerike!
Govor, govor, por favor!
Sva sam zgodna Jako zgodna
Da grad treba svoj ključ mi dati
Povjerenstvo
Čast sad meni treba odati
Sva sam sjajna Sva sam vedra
Sva sam bajna i jedra Uz smijeh
Tako zgodna
Miss Amerika nek promijeni ceh
Vidiš zgodnu nju u tom odrazu?
Kojem odrazu?
Koja privlačna bi to bila?
Kojem? -Što?
Gdje? -Tko?
Licem zgodna je Ruhom zgodna je
Smiješkom zgodna je Cijela zgodna je
Sva sam bajna -Sva sam bajna
I čarobna -I čarobna
Život mi je sad sav rasplesan
Jer me voli
Jedan momak čudesan
Vraćajte se na posao!
Nisam se odjavila.
Chino?
María.
Imali smo borbu con los Jets.
Ono, bilo je gotovo prije no što smo ga stigli spriječiti.
I Riff je bio uboden i...
Tony.
Tony je ubio Bernarda.
Chino! Lažeš!
Što se to tamo zbiva?
Nisam htio da...
Obećao si to spriječiti.
Obećao si to spriječiti!
Pokušao sam. Pokušao sam.
A onda si ga usmrtio! Ne, ne, usmrtio si mene!
Ubojica si! Ubojica!
Idem na murju.
Samo sam morao tebe prvo vidjeti.
Ako im dopustiš da mi te oduzmu,
kako da ti to oprostim?
Brzo!
Idemo!
Idemo, moramo se pokupiti.
Postoji mjesto
Za nas
Negdje
Mjesto za nas
Mirnije, tiše
I zračnije
Čeka nas
Negdje
Postoji
Vrijeme za nas
Jednom
Vrijeme za nas
Vrijeme zajedno
Lagodnije
Učenije
Brižnije
Jednom
Negdje
Na nov ćemo način živjeti
Naučit ćemo praštati
Negdje
Postoji
Mjesto za nas
Mjesto i vrijeme za nas
Primi mi ruku
I na pola puta smo
Primi mi ruku i tamo smo
Nekako
Jednom
Negdje
Bolje da odem.
Kamo?
Idi u Doc's.
Valentina će znati što treba.
Tony!
Obećaj mi da hoćeš.
María.
Pođi sad sa mnom.
Ne mogu. Ne mogu.
María.
Samo što sam... Izlazim za...
Idi. Idi.
Volim ga.
Takav će momak Brata ti ubiti
Nađi drugog Nemoj vrijeme gubiti
Iz svoga roda Drži se roda
Takav će momak Žalost ti donijeti
Drugog ćeš momka Sutra upoznati
Iz svoga roda Drži se roda
Momak koji ubija nema ljubavi
Momak koji ubija nema srca
A on je momak s tvojom ljubavi
Iz tvoga srca
Baš pametno, María Baš pametno
Takav će momak Htjet' samo jedno
A kad to prođe Bit će ti bijedno
Usmrtit' će ti ljubav K'o što je moju
Samo ti čekaj Samo čekaj, María
Samo ti čekaj
O, ne, Anita, ne
Anita, ne
Nije to točno Ne za mene
Točno za tebe Ne za mene
Čujem ti riječi I u glavi
Pametno zvuče Al' srce tuče, Anita
Al' srce tuče, jer nije točno -Takav će momak brata ti ubiti
A srce mi je previše moćno -Nađi drugog, nemoj vrijeme gubiti
Jer pripadam -Iz svoga roda, drži se roda
Njemu samo, njemu samo I jedno znam
Momak koji ubija nema ljubavi -Njegova sam
Briga me što je on -Momak koji ubija nema srca
Ne znam zašto je to -A on je momak s tvojom ljubavi
Nek je to neznano -Iz tvoga srca
Baš pametno, María Baš pametno
O, ne, Anita, ne
Znaj to ti, barem
Jer voljela si Bar to si rekla
Znaj to ti, barem
Ja imam ljubav
I samo to imam
Ispravno ili pogrešno
Što drugo mogu?
Volim ga
Njegova sam
Sva njemu pripadam
Jesam, znaj
Ja imam ljubav
I samo to mi treba
Ispravno ili pogrešno
I on mene treba
Volim ga
Jedno smo
S time gotovi smo
Drugo ne mogu
Doli grliti ga
Grliti ga zauvijek
Biti s njim sada
Sutra
I cijeloga
Života
Kad ljubav dođe nadmoćno
Ne postoji ispravno i pogrešno
Tvoja je ljubav
Tvoj život
On ovdje nikad neće biti siguran.
I nitko mu nikad neće oprostiti.
Hoćeš li ti?
Nikad me to ne smiješ pitati.
Hoćeš li meni oprostiti?
Te quiero, mi niña, ali on će morati otići odavde.
I ti ćeš morati otići s njim.
Jako brzo je postalo jako ružno.
Bio je junak.
Znam da to kažu za mnoge...
Bernardo je bio budala.
Zašto je poginuo?
Murió luchando por su dignidad,
i za svoj ponos, mi hermano, orgullo puertorriqueño!
Bernardo je poginuo da pokaže gringosima koliko su Portorikanci čvrsti.
I ako oni pretjeraju...
Ako ti takve ništarije mogu oduzeti ponos, tú eres más estúpido que Bernardo.
Velik je ovo svijet.
Bernardo je dopustio da ga gringosi uvjere da postoji samo ovaj barrio,
ovih dvadeset loših blokova.
Da nisi postupio kao Bernardo.
Ako ubiješ gringa, oni će te ubiti.
Prije ili kasnije, gringosi sve ubiju.
Chino, Chino, Chino, por favor.
Ne idi za mnom.
Bernardo je bio vaš muž?
Da.
U biti.
Vaš brat je bjesnio jer ste plesali s bijelcem sinoć na miješanju.
Ne. Ne bih rekla.
Ne biste rekli da ste plesali s bijelcem? Ili ne biste rekli da je Bernardo bjesnio?
Ne bih plesala s bijelcem.
Da?
Čujem da ste došli s pratiteljem.
Momkom Portorikancem.
Na ulici ga zovu Chino.
Priča se da Chino ima pištolj.
Tako se barem priča.
Naoružan je i lovi tog bijelog neznanca
s kojim je ona plesala i koji je, smatramo, ubio vašeg dečka!
Biste li još štogod dodali?
Bernardo mi je pričao o vama.
To mi laska.
Kako ste razgovarali s njim.
Chino je blag.
On nema pištolj.
Navodno ga sad ima.
Imam...
Glavobolju?
Ima mjesečnicu, znate?
Jasno mi je.
Treba mi lijek za to.
Anita mi ga može donijeti?
Na engleskom.
Na engleskom mi je teško...
Da, kladim se.
Moli da odete u drogeriju Doc's i od Valentine zatražite...
Moja supruga to rješava vrućim čajem.
Što sam rekao?
Kaži Valentini
da se nadam da joj je rođak sigurno stigao iz Santurcea.
I da mi je žao što ga ne mogu dočekati kako sam obećala.
I, odjednom, rječitost.
To znači "doći ću što prije mogu".
Smijem otići?
Niste mu udovica, je li.
Završio sam s vama.
Sigurno je teško izgubiti brata.
Dakle, počnimo od početka.
Hoću se vidjeti s njim.
Razgovarati s njim.
Tony bi sad bio sâm, ne bi se vidio s nama.
Nije on sâm.
Starica je dolje s njim.
Zna li on da smo mi tu gore? Ja i Grazie?
Zna li on da sam ja tu?
Tonyju je nekoć bilo stalo do mene.
Ne bi se vidio s tobom, Grazie.
Idi doma.
Ostavili smo ga da tamo leži.
U spremištu soli.
Ice...
Znam.
To me tlači.
Tlači i mene, Deez.
On više nije tamo.
Isuse Bože.
Odakle si ti došla?
Niz dimnjak, kao Djedica Mraz.
Što će sad Tony?
Iscijedi se, čiru.
Dokad se on misli tamo skrivati?
Dok ne prođe frka.
Kad će to biti?
Dvojica su poginula, pa,
baš nikad.
Bernardov prijatelj Chino?
On ima Riffov pištolj.
Isuse.
I lovi Tonyja.
Što da radimo?
Ne znam.
Kamo ideš?
Pratiti China.
Da, da. Dobro. Samo ti daj.
Drži se u sjenama.
Eto kako.
Hej.
Iskazao si se, kompa moj.
Otiđi.
Hoću se vidjeti s vašim prijateljem Tonyjem.
Tu je? Trebao bi biti.
Imam poruku za njega.
Gdje je Valentina?
Ti si Bernardova cura.
Vidjeli smo te u dvorani.
Da, jesi za ples, Chiquita Banana?
Vraški si plesala, da znaš, miješala bokovima.
Španjolski? Dođeš tu pričati španjolski?
Nisam tebi ništa rekla.
Nema španjolskog. Ne pred nama. Ne danas.
Dajte mi proći.
Čuli ste je, momci.
Htjela bi proći.
Pretamna je da prođe.
Pustite je.
Nitko te ovdje neće.
A da nam prvo zaplešeš?
Pleši sa mnom, draga, kao što si plesala u dvorani.
Numberse, prekini.
Prekini.
Ubacujem se.
Balkane, miči se.
Daj, svinjo, da ti vidimo pokrete! -Ne, ne, ne.
Bernardova crna svinjo.
Hej! Prestanite je dirati!
Momci, nemojte!
Ne! -Tigere, pusti je!
Pusti je!
Ice, dosta!
Dosta!
Pomozi mi!
Ne!
Nemojte joj nauditi!
Otvorite vrata!
Kreći se!
Nemojte joj nauditi!
Nemojte joj nauditi, molim vas!
Bože moj! Bože moj!
Što to radite, kvragu?
Govna jedna odvratna!
Ne!
Izdajnice!
Vraćaj se odakle si došla.
Mislite da mi se ostaje ovdje?
U ovom gradu punom ružnih malih beštija poput vas?
Reci Tonyju...
Reci tom ubojici
da María neće doći.
Chino je saznao za njih.
Za Tonyja i Maríju.
Ustrijelio ju je.
María je mrtva.
Reci mu to.
Poznajem vas.
Znam vam svima imena.
Otkako ste se rodili.
Gledala sam kako odrastate.
I odrasli ste u silovatelje.
Oduzimate sebi čast.
Oduzimate svojim pokojnicima čast.
Što ćemo sad?
Gotovi smo.
Što je to bilo? Što je to bilo?
Odavde se ništa ne čuje.
Bila je murja? -Ne, ne, ne.
Nije bila policija. Ne, bila je...
Sad je sve u redu.
Tony, sjednimo na trenutak, a?
Slušajte. Moram vas nešto zamoliti.
Ne, ne, čekaj. Trebam ti nešto...
Nije mi lako zamoliti, pa me samo pustite, okej?
Čekaj, čekaj. Hoću ti nešto...
Već ste mi jako mnogo dali, ali kad ona dođe ovamo,
samo...
Ako biste nam mogli pomoći oko autobusnih karata...
Tony...
Nemam pojma koliko će koštati da dovoljno odmaknemo, nekamo na zapad.
Sto dolara za nas oboje.
I zaposlit ćemo se kada dođemo onamo.
Otplatit ćemo vam svaki cent.
Znam da nemate novca, pa ako tražim previše...
Ne, ne, ne. Nije previše. Nije previše.
Svim kćerima ćemo dati ime Valentina.
Jer da niste brinuli za mene kao oduvijek,
ne bih tu ni bio živ, što
možda ne bih ni trebao biti.
Da to nikad nisi rekao, Tony.
Život je bitniji čak i od ljubavi.
Jedno su te isto.
Prije Maríje možda bih rekao da nisu.
Ali sada je to sve što je život.
Čak i ako nimalo ne potraje.
Ni mjesec, čak ni dan.
Ono gore je bila Anita.
Što je bilo?
Chino...
Što?
Chino ima pištolj.
On je...
Chino je ustrijelio Maríju.
Ubio ju je.
Mrtva je.
Chino!
Gdje si?
Chino!
Evo me ovdje!
Chino!
Daj, čovječe!
Evo me ovdje!
Tražim te!
Dođi! Dođi, sa mnom!
Znam te sakriti.
Znam gdje te nikad neće tražiti, samo, molim te!
Ne ostavljaj me tu!
Puštaj me!
Chino, ubij me!
Ubij i mene, Chino!
Chino!
Ne!
Nemoj!
María.
Jedino ti
Ti si sve što ću vidjeti
Zauvijek
U očima, u riječima
I u svim postupcima
Ništa drugo nego ti
Uvijek
Daj mi ga.
Kako se puca?
Samo se stisne?
Koliko je metaka ostalo?
Dovoljno za tebe?
I tebe?
Za sve vas!
Sad mogu ubiti jer sad mrzim.
Sad mrzim.
Koliko vas mogu ubiti, Chino?
A da mi još ostane jedan metak za mene!
Ne, ne dirajte ga!
ZA TATU
PREVEO VLADIMIR CVETKOVIĆ SEVER